09/08/2021 | Administración LocalMunicipal
Santa Comba
Acordos do Pleno da Corporación municipal en sesión extraordinaria do 16.7.2021

EDICTO Acordos do Pleno da Corporación, sesión extraordinaria do 16/07/2021, en materia de organización municipal Asunto 1: o réxime de retribucións, as indemnizacións e as asistencias aos membros da Corporación municipal Logo de ver que o Pleno da Corporación municipal, por maioría absoluta, en sesión realizada o 15 de xuño de 2021, debateu e votou a moción de censura, sendo elixida alcaldesa do municipio, polo que se configurou un novo equipo de goberno adaptados ás necesidades municipais. E de ver que os membros das Corporacións Locais terán dereito a percibir retribucións polo exercicio do seu cargo cando o desempeñen en réxime de dedicación exclusiva ou parcial, así como a percibir indemnizacións na contía e condicións que estableza o Pleno da Corporación, en concepto de asistencias pola concorrencia efectiva ás sesións dos órganos colexiados dos que formen parte. E de ver o disposto no artigo 75, 75 bis e 75 ter da Lei 7/1985, do 2 de abril, reguladora das bases de réxime local (LBRL) (BOE núm.80, do 03/04/1985); no artigo 225 da Lei 5/1997, do 22 de xullo, da administración local de Galicia (LALGa) (DOG núm.149, do 05/08/1997, e BOE núm.237, do 03/10/1997) e no artigo 13 do Regulamento de organización, funcionamento e réxime xurídico das entidades locais (ROF) (BOE núm.305, do 22/12/1986). Logo de ver o informe do interventor municipal, o ditame favorable da Comisión informativa especial de Contas e Facenda e a proposta da alcaldesa, o Pleno da Corporación municipal, por maioría simple, acorda: 1. As retribucións dos membros da Corporación en réxime de dedicación parcial:  Tres dedicacións parciais, a media xornada, para realizar as tarefas propias do cargo a tres concelleiros/as delegados/as, cunhas retribucións anuais brutas de 22.000 € para cada un deles. As retribucións brutas mencionadas no parágrafo anterior, son independentes da cotización do concello á Seguridade Social, percibiranse en catorce pagas, doce correspondentes ás distintas mensualidades do ano e as dúas restantes correspondentes ás mensualidades de xuño e decembro, debendo proceder á súa alta no Réxime Xeral da Seguridade Social. As contías sinaladas incrementaranse anualmente na porcentaxe que experimentarán as variacións anuais que dispoñan os orzamentos do Estado para as dos funcionarios públicos.2. Que, se modifique o anexo de Persoal para incluír as retribucións indicadas no parágrafo 1.3. Indemnizacións por asistencias a sesións dos órganos colexiados do Concello de Santa Comba: – Sesións plenarias 120,00 € – Sesións da Xunta de Goberno Local 120,00 € – Sesións das comisións informativas 120,00 € Cando nun mesmo día se celebren dúas ou máis sesións dos órganos mencionados, os/as concelleiro/as percibirán as asignacións por cada unha delas na contía que corresponda.4. Indemnizacións por asistencias a mesas de contratación: 60,00 €. Todos os membros da Corporación que se designen formalmente para formar parte de comisións de traballo ou tribunais de valoración de subvencións ou premios convocados por órganos dependentes desta Corporación, percibirán pola asistencia ás sesións formalmente convocadas que se celebren, as cantidades dispostas no anexo 4.º, categoría primeira do Real decreto 462/2002, do 24 de maio e disposicións de desenvolvemento ou normas que con carácter xeral o substitúan, cando así se determine expresamente no acordo ou resolución de nomeamento.5. Indemnizacións por gastos ocasionados por comisións de servizos encomendadas a cargos electos. En materia de indemnización por comisións de servizos rexerá o Real decreto 462/2002, do 24 de maio e disposicións de desenvolvemento ou normas que con carácter xeral o substitúan coas particularidades seguintes: a) Por aloxamento e gastos de viaxe en medios de transporte público, aboarase o importe do realmente gastado e xustificado documentalmente. b) Por manutención aboarase tamén o importe dos gastos efectivamente realizados sempre que o xustifiquen adecuadamente mediante facturas expedidas para o efecto.6. O Pleno da Corporación municipal comprométese a consignar nos seus orzamentos as cantidades suficientes para atender estas obrigas económicas.7. Comunicar esta resolución aos diferentes servizos municipais para o seu coñecemento e os efectos que correspondan.8. Dar conta á secretaria de Estado das Administracións Públicas, por medio do Portal das Entidades Locais (seguimento de concelleiros). 9. Este acordo publicarase no Boletín Oficial da Provincia, no taboleiro de anuncios da sede electrónica no Portal de Transparencia e na páxina web municipal. Santa Comba, 22 de xullo de 2021. A alcaldesa María Josefa Pose Rodríguez Asunto 2: a extinción das comisións informativas permanentes creadas na sesión plenaria do 12/07/2019. Logo de ver que o Pleno da Corporación municipal, por maioría absoluta, en sesión realizada o 15 de xuño de 2021, debateu e votou a moción de censura, sendo elixida alcaldesa do municipio. E de ver que é interese do novo equipo de goberno unha redución no número das comisións informativas e procurando, no posible, a súa correspondencia coas areas nas que se estrutura os servizos corporativos, polo que cómpre determinar o réxime de organización e funcionamento desta Administración, de acordo co establecido na normativa aplicable en materia de réxime local. CONSIDERACIÓNS LEGAIS E TÉCNICAS 1. Nos municipios de máis de 5.000 habitantes, e nos de menos en que así o dispoña o seu regulamento orgánico ou o acorde o Pleno, existirán, se a súa lexislación autonómica non prevé neste ámbito outra forma organizativa, órganos que teñan por obxecto o estudo, informe ou consulta dos asuntos que han de ser sometidos á decisión do Pleno, así como o seguimento da xestión do alcalde, a Xunta de Goberno Local e os concelleiros que ostenten delegacións, sen prexuízo das competencias de control que corresponden ao Pleno. Todos os grupos políticos integrantes da corporación terán dereito a participar nos devanditos órganos, mediante a presenza de concelleiros pertencentes aos mesmos en proporción ao número de Concelleiros que teñan no Pleno (ao abeiro do artigo 20.1 c da LBRL; o artigo 68 da LALGA e o artigo 123 e seguintes do ROF). 2. As comisións informativas estarán integradas de xeito que a súa composición se acomode á proporcionalidade que existe nos distintos grupos políticos representados na Corporación municipal. Logo da proposta da alcaldesa, o Pleno da Corporación, por maioría simple, acordou: 1. Extinguir as comisións informativas permanentes creadas polo Pleno da Corporación municipal en sesión extraordinaria do 12/07/2019: Denominación: 1. COMISIÓN INFORMATIVA ESPECIAL DE CONTAS E FACENDA 2. COMISIÓN INFORMATIVA DE URBANISMO, MEDIO RURAL E BENESTAR ANIMAL 3. COMISIÓN INFORMATIVA DE FORMACIÓN, CULTURA, DEPORTES E XUVENTUDE 4. COMISIÓN INFORMATIVA DE OBRAS E SERVIZOS PÚBLICOS 5. COMISIÓN INFORMATIVA DE MULLER, IGUALDADE E MAIORES 6. COMISIÓN INFORMATIVA DE TURISMO E RELACIÓNS VECIÑAIS 7. COMISIÓN INFORMATIVA DE SERVIZOS SOCIAIS, DEPENDENCIA, DISCAPACIDADE E COLECTIVOS VULNERABLES 8. COMISIÓN INFORMATIVA DE ASUNTOS DE PLENO Santa Comba, 22 de xullo de 2021. A alcaldesa María Josefa Pose Rodríguez Asunto 3: a creación, a composición e o réxime das sesións das comisións informativas permanentes. Logo de ver que o Pleno da Corporación municipal, por maioría absoluta, en sesión realizada o 15 de xuño de 2021, debateu e votou a moción de censura, sendo elixida alcaldesa do municipio E de ver que é interese do novo equipo de goberno unha redución no número das comisións informativas e procurando, no posible, a súa correspondencia coas areas nas que se estrutura os servizos corporativos, polo que cómpre determinar o réxime de organización e funcionamento desta Administración, de acordo co establecido na normativa aplicable en materia de réxime local. CONSIDERACIÓNS LEGAIS E TÉCNICAS 1. Nos municipios de máis de 5.000 habitantes, e nos de menos en que así o dispoña o seu regulamento orgánico ou o acorde o Pleno, existirán, se a súa lexislación autonómica non prevé neste ámbito outra forma organizativa, órganos que teñan por obxecto o estudo, informe ou consulta dos asuntos que han de ser sometidos á decisión do Pleno, así como o seguimento da xestión do alcalde, a Xunta de Goberno Local e os concelleiros que ostenten delegacións, sen prexuízo das competencias de control que corresponden ao Pleno. Todos os grupos políticos integrantes da corporación terán dereito a participar nos devanditos órganos, mediante a presenza de concelleiros pertencentes aos mesmos en proporción ao número de Concelleiros que teñan no Pleno (ao abeiro do artigo 20.1 c da LBRL; o artigo 68 da LALGA e o artigo 123 e seguintes do ROF). 2. As comisións informativas estarán integradas de xeito que a súa composición se acomode á proporcionalidade que existe nos distintos grupos políticos representados na Corporación municipal. Logo da proposta da alcaldesa e o ditame da Comisión Informativa de Asuntos do Pleno, o Pleno da Corporación, acordou: 1. Crear seis Comisións Informativas Permanentes, coa denominación, número de membros que a integran e as materias sobre as que exercerán as súas atribucións, na forma que se sinala: Denominación: 1. Comisión informativa especial de Contas e Facenda 2. Comisión informativa de Obras e Servizos 3. Comisión informativa de Asuntos Sociais 4. Comisión informativa de Cultura 5. Comisión informativa de Deportes 6. Comisión informativa de Asuntos do Pleno Ámbito de materias: 1. Comisión informativa especial de Contas e Facenda. Esta comisión exercerá as atribucións que a lexislación atribúe á Comisión Especial de Contas, e en concreto, o exame, estudo e informe de todas as contas, presupostarias e extrapresupostarias, que deba aprobar o Pleno da Corporación. As súas competencias refírese fundamentalmente ás seguintes materias: orzamento e expedientes de modificación de créditos, contas, gastos de competencia do pleno, operacións de crédito, inventarios, balances, ordenanzas fiscais, patrimonio municipal e calquera outro asunto de natureza económico-financeiro. Coñece así mesmo os asuntos relaciones coa xestión do dominio público. Concesións administrativas e autorizacións sobre o mesmo. Tamén coa función pública, funcionarios, persoal laboral, persoal eventual, relacións sindicais.2. Comisión informativa de Obras e Servizos. As súas competencias serán as de ditame, estudo e informe ou consulta sobre asuntos de competencia do Pleno relacionados con asuntos encadrados en materia de obras ou servizos, e en particular as incluídas nos plans autonómicos, provinciais ou municipais.3. Comisión informativa de Asuntos Sociais. As súas competencias serán as de ditame, estudo e informe ou consulta sobre asuntos de competencia do Pleno relacionados cos servizos sociais, a muller e a igualdade.4. Comisión informativa de Cultura. As súas competencias serán as de ditame, estudo e informe ou consulta sobre asuntos de competencia do Pleno relacionados coa cultura, a educación, a formación, o turismo, a xuventude e os medios tecnolóxicos.5. Comisión informativa de Deportes. As súas competencias serán as de ditame, estudo e informe ou consulta sobre asuntos de competencia do Pleno relacionados co deporte.6. Comisión informativa de Asuntos do Pleno. Terá atribucións en materia daqueles asuntos non atribuídos a outra comisión informativa permanente, e en especial os asuntos de seguridade e hixiene, protocolo e relacións públicas Composición: Cada unha das comisións se integra por un número de 5 concelleiros. Logo de ver que todos os grupos políticos integrantes das Corporacións teñen dereito a participar nos órganos mencionados mediante a presenza de concelleiro/as pertencente/s a este, e tendo en conta que a composición destas comisións debe acomodarse á proporcionalidade existente aos distintos grupos políticos se establece esta representatividade: Grupo político municipal do Partido Popular: 2 membros Grupo político municipal do PSdeG-PSOE: 2 membros Grupo político municipal do grupo mixto (CxG): 1 membro O alcalde é o presidente nato de todas as comisións, sen embargo, a presidencia efectiva de cada comisión poderá delegala en calquera membro da Corporación, a proposta da propia comisión, logo da correspondente elección efectuada no seu seo. A comisión proporá igualmente o nomeamento dun suplente do presidente que terá como función a de substituír a aquel nas súas funcións nos casos de ausencia, abstención legal ou imposibilidade de acudir ás sesións.2. A adscrición concreta a cada comisión dos membros da Corporación que deban formar parte da mesma como representantes de cada grupo, realizarase mediante escrito do seu voceiro dirixido á alcaldesa, do que se dará conta ao Pleno, sen prexuízo da efectividade inmediata. Poderá designarse un suplente por cada titular.3. As comisións informativas celebrarán sesión ordinaria nos prazos legalmente establecidos antes da celebración das sesións plenarias, na hora que estableza o alcalde ou o seu respectivo presidente, os cales poderán, así mesmo, convocar sesións extraordinarias ou urxentes das mesmas.4. O secretario das comisións será o da Corporación ou funcionario que se designe.5. Este acordo terá efectos inmediatos desde que se adopte polo Pleno, sen prexuízo de que se publique regulamentariamente.6. Comunicar este acordo aos diferentes servizos municipais para o seu coñecemento e os efectos que correspondan.7. Este acordo publicarase no Boletín Oficial da Provincia, no taboleiro de anuncios da sede electrónica, no Portal de Transparencia e na páxina web municipal.8. A alcaldesa convocará as correspondentes sesións de constitución das comisións creadas. Santa Comba, 22 de xullo de 2021. A alcaldesa María Josefa Pose Rodríguez Asunto 4: proposta de cesamento de representantes da Corporación en órganos colexiados de competencia do Pleno. Logo de ver que o Pleno da Corporación municipal, por maioría absoluta, en sesión realizada o 15 de xuño de 2021, debateu e votou a moción de censura, sendo elixida alcaldesa do municipio. E de ver que é interese do novo equipo de estar representados nos órganos colexiados de competencia do Pleno, a súa correspondencia coas areas nas que se estrutura os servizos corporativos, polo que cómpre determinar o réxime de organización e funcionamento desta Administración, de acordo co establecido na normativa aplicable en materia de réxime local. E de ver que por iso cómpre o cesamento de representantes do Concello en determinados órganos colexiados nos que se atopa representado. E de ver o artigo 38. c do RD 2568/1986, do 28 de novembro, de organización, funcionamento e E de ver o artigo 38. c do RD 2568/1986, do 28 de novembro, de organización, funcionamento e réxime xurídico das entidades locais (BOP núm.305 do 22/12/21986), e o artigo 77 da Lei de Administración de Galicia (DOG núm.149 do 05/08/1997 e BOE núm.237 do 03/10/1997), proponse ao Pleno a adopción desta. Logo da proposta da alcaldesa e o ditame da Comisión Informativa de Asuntos do Pleno, o Pleno da Corporación municipal, por maioría simple, acordou: 1. Cesar aos representantes da Corporación nos órganos colexiados de competencia do Pleno, nomeados pola Corporación municipal en sesións realizadas o 12/07/2019 e o 26/07/2019 que se relacionan: Colexio Barrié de la Maza Titular: Dona Cristina Fajín Barreiro Suplente: Don Mauricio Alejandro Tulica Featherstone Colexio Brandon Alexis El Kallali Corujeira Titular: Dona Cristina Fajín Barreiro Suplente: Don Mauricio Alejandro Tulica Featherstone IES TERRA DE XALLAS Titular: Don Mauricio Alejandro Tulica Featherstone Suplente: Dona Cristina Fajín Barreiro CRA de Santa Comba Titular: Dona Cristina Fajín Barreiro Suplente: Dona Jessica Ántelo Álvarez Agader GDR 24 Terras de Compostela Titular: Don David Barbeira García Suplente: Don José Antonio Ucha Velo Consorcio Galego de Servizos de Igualdade e Benestar Titular: Don David Barbeira García Suplente: Dona Maryana Rabasso Pinal Mancomunidade Xallas-Tines-Tambre Equipo de goberno: 1.–Don David Barbeira García 2.–Don José María Espasandín Martínez Membro non pertencente equipo goberno: 3.–María Josefa Pose Rodríguez Mesa Comercio Presidente: Don David Barbeira García Vogal 1.º: Dona Maria Severina Causin Estopa 2.º: Dona Jessica Ántelo Álvarez secretario: Don Carlos Turnes Romero Suplentes De presidente: Don José Antonio Ucha Velo De vogal 1.º: Dona Maryana Rabasso Pinal De vogal 2.º: Don Sergio Filipe Expolio Brill De secretario: Dona Cristina Fajín Barreiro 2. Notificar o cesamento aos concelleiro/as designado/as e aos órganos colexiados mencionados.3. Comunicar este acordo aos diferentes servizos municipais para o seu coñecemento e os efectos que correspondan.4. Este acordo publicarase no Boletín Oficial da Provincia, no taboleiro de anuncios da sede electrónica, no Portal de Transparencia e na páxina web municipal. Santa Comba, 22 de xullo de 2021. A alcaldesa María Josefa Pose Rodríguez Asunto 5: proposta de nomeamento de representantes da Corporación en órganos colexiados de competencia do Pleno. Logo de ver que o Pleno da Corporación municipal, por maioría absoluta, en sesión realizada o 15 de xuño de 2021, debateu e votou a moción de censura, sendo elixida alcaldesa do municipio, polo que se configurou un novo equipo de goberno adaptados ás necesidades municipais. E de ver que é interese do novo equipo estar representados nos órganos colexiados de competencia do Pleno que afecten a este municipio, a súa correspondencia coas areas nas que se estruturan os servizos corporativos, polo que cómpre determinar o réxime de organización e funcionamento desta Administración, de acordo co establecido na normativa aplicable en materia de réxime local. E de ver que por iso cómpre o nomeamento de representantes do Concello en determinados órganos colexiados nos que se atopa representado. E de ver o artigo 38. c do RD 2568/1986, do 28 de novembro, de organización, funcionamento e réxime xurídico das entidades locais (BOP núm.305, do 22/12/21986), e o artigo 77 da Lei de Administración de Galicia (DOG núm.149, do 05/08/1997, e BOE núm.237, do 03/10/1997), proponse ao Pleno a adopción desta. Logo da proposta da alcaldesa e o informe favorable da Comisión Informativa de Asuntos do Pleno, o Pleno da Corporación municipal, por maioría simple, acorda: 1. Nomear aos representantes da Corporación nos órganos colexiados de competencia do Pleno que se relacionan: Colexio Barrié de la Maza Titular: Maria Guadalupe Mentxakatorre Alambiaga Suplente: Dorin Ioan Horacio Luis Llavina Larragueta Colexio Pepe de Xan Baña Titular: Stefan Constantin Xianfeng Galizia Nsi Suplente: José Manuel Rodríguez Torreira SOFIA MANUELA FREDY FERNANDO MATHEWS POJOGA DE XALLAS Titular: Jose Salomon Huayllani Ed Daoudi Suplente: José Manuel Rodríguez Torreira CRA de Santa Comba Titular: Dorin Ioan Horacio Luis Llavina Larragueta Suplente: José Manuel Rodríguez Torreira Agader GDR 24 Terras de Compostela Titular: María Josefa Pose Rodríguez Suplente: José Manuel Rodríguez Torreira Consorcio Galego de Servizos de Igualdade e Benestar Titular: Hannane Santabarbara Laossa: Maria Guadalupe Mentxakatorre Alambiaga Mancomunidade Xallas-Tines-Tambre Equipo de goberno: 1– María Josefa Pose Rodríguez 2.–El Kbira Mariotto Echezortu non pertencente equipo goberno: 3.–Carlos Turnes Romero Mesa Comercio Presidenta: María Josefa Pose Rodríguez Vogal 1.º: José García Suárez Vogal 2.º: Manuel Andrés Iglesias Mouro Secretaria: Silvia Cancela Blanco Suplentes De presidenta: María Esther Espasandín Turnes De vogal 1.º: Manuel Andrés Iglesias Mouro De vogal 2.º: José García Suárez De secretaria: José Manuel Rodríguez Torreira 2. Notificar o nomeamento aos concelleiro/as designado/as e aos órganos colexiados mencionados.3. Comunicar este acordo aos diferentes servizos municipais para o seu coñecemento e os efectos que correspondan.4. Este acordo publicarase no Boletín Oficial da Provincia, no taboleiro de anuncios da sede electrónica, no Portal de Transparencia e na páxina web municipal. Santa Comba, 22 de xullo de 2021. A alcaldesa María Josefa Pose Rodríguez Asunto 6: a delegación de atribucións de competencia do Pleno no/a alcalde/sa. Logo de ver que o Pleno da Corporación municipal, por maioría absoluta, en sesión realizada o 15 de xuño de 2021, debateu e votou a moción de censura, sendo elixida alcaldesa do municipio, polo que se configurou un novo equipo de goberno adaptados ás necesidades municipais. E de ver que cómpre o establecemento dunha organización municipal práctica e de acordo cos principios de eficacia e eficiencia. E de ver o artigo 22.4 da Lei 7/85, de 2 de abril, de bases de réxime local (LBRL), referente á delegación de atribucións do Pleno a prol do/a alcalde/sa. Logo da proposta da alcaldesa e o ditame da Comisión Informativa de Asuntos do Pleno, o Pleno da Corporación municipal, por maioría simple, acordou: 1. Delegar no/a alcalde/sa a atribución de competencia do Pleno seguinte: – A aprobación dos proxectos de obras e servizos cando sexa competente para a súa contratación ou concesión, e cando aínda non estean previstos nos orzamentos (art.22.2. ñ da LBRL), agás os investimentos a incluír no Plan Provincial de Cooperación ás Obras e Servizos de competencia municipal, Plan Único dos concellos.2. A delegación comprende tanto as facultades de dirección e xestión como a de resolver mediante actos administrativos que afecten a terceiros.3. Comunicar este acordo aos diferentes servizos municipais para o seu coñecemento e os efectos que correspondan.4. Este acordo publicarase no Boletín Oficial da Provincia, no taboleiro de anuncios da sede electrónica, no Portal de Transparencia e na páxina web municipal. Santa Comba, 22 de xullo de 2021. A alcaldesa María Josefa Pose Rodríguez